шеги за Продавачи
Няколко признака, по които да познаете, че имате належаща нужда от гадже

 1. Когато се приберете вечер в къщи казвате “Здрасти” на всяка врата и стол, които ви се изпречат.
 2. Измисляте си въображаем приятел, пращате го на работа, а вие излизате на разходка с приятелката си и обсъждате с нея проблемите между вас и гаджето ви.
 3. Всички ваши познати успешно са създали семейства и действат в насока умножаване на населението.
 4. Братовчедка ви, която е по-голяма от вас с 4 год., се притеснява, че докато стане време да танцува на сватбата ви вече ще се движи с помощта на патерици.
 5. Склонни сте да излизате с младежи далеч под вашата възраст само и само да има някой от мъжки пол, с когото да се покажете в обществото.
 6. Когато навън времето е невероятно за разходка и всички му се наслаждават, вие си стоите в къщи и зяпате през терасата.
 7. В родата отдавна ви наричат зад гърба ви “Горката стара мома”.
 8. ВСЕКИ който си харесате е вече ЗАЕТ от “някоя нахална грозна вещица”.
 9. Склонна сте да преследвате по улицата дълго време някой, на когото сте хвърлили око, за да се порадвате на физиономийката му / дори и въпросния “щастливец” да е с кола в момента /.
 10. Когато приятелката ви ви звъни в присъствието на колеги, вие и говорите в мъжки род, -/ за заблуда на врага /.
 11. Молите братовчед си да ви вземе с колата от работа –“За да знаят колегите, че и вие се срещате с мъже”.
 12. Когато разговорът се насочи в посока компании и забавление, вие говорите за вашата компания / от двама души/ все едно е най-малко от 15 човека – 10 от които са абсолютни сладури, при това тайно влюбени във вас.
 13. Когато вечер вървите по улицата ви идва да кажете “Бау” на някой симпатяга, вървящ срещу вас.
 14. На рождения ви ден семейна позната ви честити с думите; “Колкото е по-втасала баницата – толкова е по-сладка”, на което вие се опитвате да отвърнете с усмивка, а вътрешно се чувствате като “Тесто заспало!”
 15. Когато се събирате с колеги от университета всеки е в двойна стая с гаджето си , а вас ви слагат с позната на позната на някоя колежка.
 16. Когато ви види приятелката ви, която е с гадже от 1 година, се чувства гузна и по празници винаги ви желае много любов.
 17. Купувате си мъжки парфюм, пръскате се с него и се влюбвате в себе си.
 18. Когато минавате покрай булчински салон си представяте коя рокля ще ви стои най-добре.
 19. Когато ровите в Интернет, трескаво търсите снимки на мъжки модели.(хахахаха).
 20. В магазина стоите 20 мин. пред щанда с деликатеси, макар, че изобщо не ви интересуват, само защото щандът е в близост до касата, а на смяна е много чаровен продавач.